Source: https://www.twg.sk/blog/kontrola-kotlov-a-vykurovacej-sustavy
Timestamp: 2020-02-20 15:25:02+00:00
Document Index: 9301918

Matched Legal Cases: ['§1', '§ 25', '§ 2', '§4', '§6', '§9', '§9']

kontrola kotlov a vykurovacích sústav | Energetické certifikáty
Kontrola kotlov a vykurovacej sústavy
Komplexné zabezpečenie kontrol kotlov a vykurovacích sústav, ktoré sú povinné podľa zákona č. 17/2007 Z.z., platný od 1.1.2008.
Na základe osvedčenia č.17/2007-0129 vydané SEIA (Slovenská inovačná a energetická agentúra), vykonávame pravidelnú kontrolu kotlov, vykurovacích sústav a klimatizačných systémov.
Ciele kontroly kotlov a vykurovacích sústav
efektívna výroba tepelnej energie
overenie účinnosti kotla
návrh a popis opatrení
zlepšenie eneretickej hospodárnosti systému
Intervaly kontroly
Povinná kontrola kotlov od výkonu 20 kW
§1 zákona sa vzťahuje na:
kotly s menovitým výkonom od 20 kW vrátane v nevýrobných budovách, ktoré spaľujú tuhé a tekuté fosílne palivá, biomasu a bioplyn a sú určené na vykurovanie a prípravu teplej vody
vykurovacie sústavy v nevýrobných budovách, ktorých súčasťou je kotol podľa bodu 1 starší ako15 rokov, klimatizačné systémy v nevýrobných budovách s menovitým výkonom od 12 kW vrátane.
Tento zákon sa nevzťahuje na:
Kotly umiestnené vo výrobných budovách a v nevýrobných budovách, na ktorých sa pravidelne zabezpečuje overenie hospodárnosti prevádzky sústavy tepelných zariadení po odberné miesta (§ 25 ods. 2 písm. c) zákona č. 657/2004 Z. z. o tepelnej energetike), kotly určené na vykurovanie priestorov a prípravu teplej vody v budovách podľa osobitného predpisu (§ 2 ods. 2 zákona č. 555/2005 Z. z.), čiže v:
budovách a pamätníkoch chránených z dôvodu architektonickej alebo historickej hodnoty
kostoloch a iných budovách používaných ako miesta na bohoslužby alebo na náboženské podujatia
budovách, ktoré sú dočasnými stavbami s plánovaným časom užívania kratším ako dva roky
priemyselných stavbách, dielňach nebytových poľnohospodárskych budovách s nízkou spotrebou energie
bytových budovách, ktoré sú určené na užívanie menej než štyri mesiace v roku
samostatne stojacich budovách, ktorých úžitková plocha je menšia ako 50 m2.
§4 zákona stanovuje:
§6 zákona stanovuje:
Pred vykonaním kontroly musí byť zariadenie prevádzkyschopné a spĺňať podmienky bezpečnosti a ochrany zdravia pri práci. Požiadavky na prípravu zariadenia na vykonanie kontroly oprávnená osoba písomne oznámi vlastníkovi budovy alebo správcovi budovy najmenej desať pracovných dní pred termínom vykonania kontroly.
Povinná správa z kontroly
Z kontroly vyhotoví oprávnená osoba správu, ktorá musí obsahovať:
identifikačné údaje výrobcu zariadenia, typ zariadenia a rok jeho výroby
menovitý výkon zariadenia pre každý druh používanej energie
druh a charakteristiku používanej energie
postup výkonu kontroly
použité výpočty, výsledky kontroly s návrhom odporúčaní
Správa z kontroly sa vyhotovuje v štyroch rovnopisoch a v elektronickej forme. Dva rovnopisy správy zašle oprávnená osoba vlastníkovi budovy alebo správcovi budovy do 30 dní od vykonania kontroly.
Jeden rovnopis a elektronickú formu správy zašle oprávnená osoba najneskôr do 30 dní po ukončení kalendárneho roka príspevkovej organizácii Ministerstva hospodárstva Slovenskej republiky - Slovenskej inovačnej a energetickej agentúre.
§9 zákona popisuje priestupky:
Vlastník budovy, ktorým je fyzická osoba, sa dopustí priestupku, ak:
nezabezpečí pravidelnú kontrolu zariadení, hoci je na to podľa tohto zákona povinný
neuchová správu z kontroly 3 roky po vykonaní nasledujúcej pravidelnej kontroly
neodovzdá pri predaji budovy správu z poslednej kontroly novému vlastníkovi
neodovzdá pri prenájme budovy alebo zariadenia osvedčenú kópiu správy z poslednej kontroly nájomcovi
Za priestupok podľa §9 odsek 1 možno uložiť pokutu do 333 eur.
V prípade doplňujúcich otázok nás neváhajte kontaktovať, radi zodpovieme
Vypracujeme Vám energetický audit na mieru.
Chcem energetický audit
Energetický audit a jeho začiatok
Energetický audit sa skladá z viacerých fáz. Úplne prvá je cenová ponuka. Užitočné informácie ktoré vám ušetria čas pri zadávaní dopytov si prečítate v tomto článku.